[pic] | EUROPA-KOMMISSIONEN |

Bruxelles, den 18.1.2010

KOM(2010)5 endelig

2010/0001 (NLE)

Forslag til

RÅDETS FORORDNING (EF) Nr. …/2010

om ændring af forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak

(forelagt af Kommissionen og EU's højtstående repræsentant for udenrigsanliggender og sikkerhedspolitik)

BEGRUNDELSE

1. Ved Rådets forordning (EF) nr. 1210/2003 blev der indført visse restriktive foranstaltninger over for Irak i overensstemmelse med fælles holdning 2003/495/FUSP og FN's Sikkerhedsråds resolution 1483 (2003). Ved forordning (EF) nr. 1210/2003 blev der ved henholdsvis artikel 2 og 10 bl.a. indført særlige ordninger for betalinger for Iraks eksport af olie, olieprodukter og naturgas og for visse aktivers fritagelse for retsforfølgning.

2. Ved resolution 1790 af 18. december 2007 besluttede FN's Sikkerhedsråd bl.a., at disse særlige ordninger skulle anvendes indtil den 31. december 2008. Forordning (EF) nr. 1210/2003 blev derfor i overensstemmelse med fælles holdning 2008/186/FUSP ændret ved forordning (EF) nr. 195/2008.

3. Ved resolution 1859 af 22. december 2008 besluttede FN's Sikkerhedsråd på anmodning af Irak at forlænge de særlige ordninger indtil den 31. december 2009. Forordning (EF) nr. 1210/2003 blev derfor i overensstemmelse med fælles holdning 2009/175/FUSP ændret ved forordning (EF) nr. 175/2009.

4. Ved resolution 1905 af 21. december 2009 besluttede FN's Sikkerhedsråd på anmodning af Irak yderligere at forlænge de særlige ordninger indtil den 31. december 2010. Forordning (EF) nr. 1210/2003 bør derfor i overensstemmelse med Rådets afgørelse 2010/…/FUSP ændres tilsvarende.

2010/0001 (NLE)

Forslag til

RÅDETS FORORDNING (EF) Nr. …/2010

om ændring af forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, især artikel 215,

under henvisning til Rådets afgørelse 2010/…/FUSP om ændring af fælles holdning 2003/495/FUSP om Irak[1],

under henvisning til fælles forslag fra EU's højtstående repræsentant for udenrigsanliggender og sikkerhedspolitik og Kommissionen, og

ud fra følgende betragtninger:

5. I overensstemmelse med FN's Sikkerhedsråds resolution 1483(2003) fastsætter artikel 2 i forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak og om ophævelse af Rådets forordning (EF) nr. 2465/96[2] særlige ordninger for betalinger for olie, olieprodukter og naturgas, der eksporteres fra Irak, mens artikel 10 i samme ordning fastsætter særlige ordninger for visse irakiske aktivers fritagelse for retsforfølgning. Disse særlige ordninger gjaldt indtil den 31. december 2008.

6. FN's Sikkerhedsråd besluttede ved resolution 1859 (2008), at begge særlige ordninger skulle forlænges indtil den 31. december 2009. Rådets forordning (EF) nr. 1210/2003 blev derfor i overensstemmelse med fælles holdning 2009/175/FUSP ændret ved Rådets forordning (EF) nr. 175/2009.

7. FN's Sikkerhedsråd besluttede ved resolution 1905 (2009), at begge særlige ordninger skulle forlænges indtil den 31. december 2010. Forordning (EF) nr. 1210/2003 bør derfor i overensstemmelse med Rådets afgørelse 2010/…/FUSP ændres tilsvarende.

8. For at sikre, at foranstaltningerne i denne forordning virker effektivt, bør denne forordning træde i kraft straks —

VEDTAGET FØLGENDE FORORDNING:

Artikel 1

Artikel 18, stk. 3, i forordning (EF) nr. 1210/2003 affattes således:

"3. Artikel 2 og 10 anvendes indtil den 31. december 2010."

Artikel 2

Denne forordning træder i kraft på dagen for offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [ ... ]

På Rådets vegne

[…] Formand

[1] EUT L … af … 2010, s. .. .

[2] EUT L 169 af 8.7.2003, s. 6.